cyanic-selkie/wikianc huggingface dataset:
Lucas Cranach den eldre
Liv og gjerning
I 1501 reiste Cranach til Wien og arbeidde der til 1504. Måleri frå dei åra viser tydelege spor frå den såkalla Donauskulen. I Wien knytte han elles kontakt med leiande humanistar. Mot slutten av opphaldet i Wien signerte Cranach bileta sine med Lucas Cranach (= Lucas (frå) Kronach). I 1505 vert han for fyrste gong nemnd i dokument frå Wittenberg, der han vart tilsett som hoffmålar hos Fredrik den vise. Hos Fredrik den vise innretta Lucas Cranach ein verkstad som straks byrja vekse og fekk oppdrag som gjaldt utsmykking av kloster og kyrkjer, samt utkast til dekorasjonar for bruk ved festlege høve. Han tok også til med grafiske trykk som han til liks med Albrecht Dürer distribuerte gratis.
Árni Gautur Arason
Han har spela hos desse klubbane
Barbus
Dei attverande Barbus-artane i Nord-Afrika er flytta til slekta Labeobarbus. I Sørvest-Asia er nokre artar flytta til slektene Arabibarbus, Carasobarbus og Mesopotamichthys. Utbreiinga til Barbus i snever tyding er Sør- og Mellom-Europa frå England og Frankrike i vest til Nord-Kaukasia i aust, Anatolia, Transkaukasia, Levanten, nedslagsfeltet til Eufrat og Tigris, og Nord-Iran medrekna dei endorheiske Urmia- og Namak-bassenga.
Muzio Clementi
Omdøme
Clementi var mykje omtykt i samtida, ofte meir kjend enn samtidige Wolfgang Amadeus Mozart og nesten like velkjent som Joseph Haydn og Ludwig van Beethoven, men blei meir gløymt på 1800- og 1900-talet.
I 1781 tok Clementi del i ei pianotevling mot Mozart framfor keisar Josef II i Wien. Mozart la ikkje skjul på at han mislikte Clementi sterkt, noko som har fått nokon til å kalle dei «erkerivalar». Dette gir neppe eit korrekt bilete; Clementi sjølv skal ikkje ha gjengjeldt Mozarts mishagsytringar.
Pianisten Vladimir Horowitz var svært glad i Clementi sin musikk, og samanlikna den med Ludwig van Beethoven sine beste verk. Horowitz sine innspelingar av musikken til Clementi førte til auka interesse for Clementi, og til ei gjenreising av ryet hans som ein viktig komponist.
Velebit
Heile Velebit er ein naturpark, som òg inneheld to nasjonalparkar: Paklenica og Sjeverni Velebit.
Sjeverni Velebit er vidare delt inn i spesialreservatet Hajdučki i Rožanski Kukovi, som er den mest verna statusen eit område kan få i Kroatia. Offisielt er det ikkje tillate med menneskeleg aktivitet her (bortsett frå forsking). Desse områda er lite utforska og inneheld den mest ville naturen i Kroatia, og det vil sannsynlegvis halde seg slik i framtida.
Vladimir Lenin
Vladimir Lenin blei fødd i Russland i 1870. Det eigentlege etternamnet hans er Uljanov, og Lenin er eit pseudonym han bruka fordi sosialistiske rørsler var ulovlege i det gamle Russland. Lenin blei leiaren for bolsjevikane, den eine hovudfløya i det russiske sosialdemokratiske partiet. Den andre hovudfløya blei kalla mensjevikar, og der var Julius Martov ein av leiarane. Det var bolsjevismen eller leninismen som blei grunnlaget for den moderne kommunismen. Bolsjevikfløya braut etter kvart med dei andre sosialdemokratane, og bruka frå 1918 namnet kommunistisk om partiet sitt.
Girolamo Frescobaldi
Girolamo Frescobaldi var ein italiensk komponist og musikar. Han var ein av dei viktigaste komponistane for klaviaturinstrument i renessansen og tidleg barokk. Frå 1608 til han døydde var han organist i Peterskyrkja i Roma.
Skulefritidsordning
Innhaldet samt organiseringa er eit kommunalt ansvar, men det eksisterer også private skulefritidsordningar.
Tsjulym i Novosibirsk oblast
I den nedre delen av elva er ho rundt 30 m brei og om lag 5 m djup. Dei viktigaste sideelvane er Suma frå venstre og Kargat (frå høgre.
Tsjulym er isdekt frå november til april/mai.
Bukse
Ein har brukt bukseliknande plagg sidan oldtida. Nord i Europa blei skikken innført med ridande steppefolk frå aust i jernalderen. Bukser blei meir og meir vanlege i Europa gjennom mellomalderen, og fortrengde stort sett kjortlar og tunikaer blant menn.
Arbeider-Avisa
Etterkrigstida
Etter krigen klart ikkje Arbeider-Avisa få eit høgare opplagstal, og sleit økonomisk.
Miley Cyrus
Miley Cyrus er dottera til songaren og skodespelaren Billy Ray Cyrus, som også speler faren hennar i serien Hannah Montana. Miley er fødd i Nashville i Tennessee og voks opp i Franklin. Ho har fleire sysken. Miley Cyrus fekk kallenamnet «Smiley» for det stadige smilet sitt. Dette blei forenkla til Miley, som ho endra namnet sitt til 1. mai 2008.
I tillegg til Hannah Montana var Cyrus også med i Disney Channel Games i 2006 og 2007. Ho har dessutan gitt ut ei CD-plate i namnet til Hannah Montana. Plata inneheld alle dei kjende songane frå serien, i tillegg til ein ny song som ho syng saman med faren Billy Ray Cyrus. Ho har også gitt ut ei eiga CD-plate som vart lansert saman med andre sesongen av tv-serien, Meet Miley Cyrus.
Namnet Lenin
I kulturen
Lenin og avleiingar har vore nytta i litteratur, til dømes om den viktige figuren Lenina Crowne i dystopien Brave New World av Aldous Huxley frå 1932.
Miguel Najdorf
Miguel Najdorf spelte ikkje sjakk profesjonelt på heiltid. Han hadde i Argentina ei suksessrik karriere i forsikringsbransjen. Han var likevel i mange år ein av dei fremste spelarane i verda.
Götaland
Opphavlege Götaland
På 1800-talet vart Värmland flytta frå Götaland og vart ein del av Svealand.
Martin Luther King jr.
Bakgrunn
King var fødd i Atlanta i den amerikanske sørstaten Georgia som son av presten Martin Luther King, Sr. og Alberta Williams King. King junior utdanna seg ved Morehouse College og Crozer Theological Seminary før han tok doktorgrad ved universitetet i Boston i 1955.
Farther Along
Historie
Teksten til songen vart skriven i 1911 av presten W. A. Fletcher, ein omvandrande predikant, då han reiste til Indian Territories med tog. Fletcher var lei sg fordi kona hans Catherine Louise Emmett Fletcher frå Cleburne i Texas, venta det første barnet deira i løpet av få veker, og han kom ikkje til å få høve til å vere der under fødselen. Han følte at han måtte prioritere embetet sitt i Indian Territories og skreiv teksten om korleis han kjende seg på den tida. Ved sidan av han ppå toget sat J.R. Baxter, ein gospelmusikar som vart gripen av teksten og tilbaud han to dollar for dei. Baxter fekk så sett musikk til songen og han vart ein populær gospelsong.
Opphavsretten til songen vart registrert i 1937 som ein del av Starlit Crown-samlinga, og fornya i 1965. Han vert ofte feilaktig omtalt som ei folkevise eller for å vere i offentleg eige
Eduard Toll
Den russiske polekspedisjonen 1900-1903
I 1900-1902 leia Eduard Toll ein ekspedisjon for Petersburg Vitskapsakademi til Nysibirøyane. Den russiske polekspedisjonen på skipet «Zarja» (Заря) hadde som mål å finne det segnomsuste Sannikov Land. Under denne reisa, og særleg under overvintringa nær nordvestdelen av Tajmyrhalvøya og vestlege delar av Kotelnyøya, utførte Eduard Toll omfattande hydrografiske, geografiske og geologiske undersøkingar.
På grunn av særs harde istilhøve måtte ekspedisjonen vere to vintrar i regionen rundt dei forblåste Nysibirøyane. Til slutt reiste Eduard Von Toll til Bennettøya med slede og kajakk i lag med tre ekspedisjonsmedlemmer.
Farther Along
Kjende innspelingar
• 1939: Pine Ridge Boys
• 1957: The Harmonizing Four
• 1962: Tennessee Ernie Ford
• 1964: Mississippi John Hurt
• 1965: Hank Snow
• 1971: The Byrds
• 1973: Wanda Jackson
• 1983: Karen Mackay
Bordgang
Bordgang, også kalla bordomfar eller berre omfar, er ei rad med bord i ein klinkbygd trebåt. Borda går frå stamn til stamn. Båe sider av båten vert rekna med i ein bordgang. Nedste bordgangen er festa til kjølen. På klinkbygde båtar vert kvar bordgang lagd litt nedover bordgangen under og klinka til han med båtsaum. På kravellbygde båtar ligg borda butt i butt og båtsia vert slett. Borda i ein bordgang vert oftast skøytte for å nå heile båtlengda. Då vert båe endane som skal skøytast saman skråskorne. Når dei vert festa i båten, vert dei samanklinka med båtsaum. Ein slik skøyt vert ofte kalla ei skarving. Det bakre bordet vert sett på først. Når det fremre kjem på, ligg det utanpå i det skråskorne skøyten. Då vert ikkje vatn innpressa under fart.
Pelasjía
Ved folketeljinga i 2011 hadde kommunaleininga Pelasjía 2 860 innbyggjarar, medan tettstaden med same namn hadde 1 497 innbyggjarar.
Brage
Namnet Brage
«Brage» er i dag brukt som gutenamn. Ein finn det òg i namn som Brageprisen, ein norsk litteraturpris, i Brage Forlag, Brage Fagbokhandel og Fotballklubben Brage. Bragefeltet er eit oljefelt i Nordsjøen.
Sjegarka
Sjegarka (russisk Шега́рка) er ei elv i Tomsk og Novosibirsk oblast i Russland og ei av sideelvane til Ob frå venstre. Elva er 382 km lang og har eit nedslagsfelt på. Elva har ei middelvassføring på 12,6 m³/s.
Korntønne
Korntønne er ei gamal måleeining for volum av tørre varer, som korn, nytta frå 1683 i Noreg og Danmark. Ei korntønne tilsvarar 144 potter eller 139,12 liter.
Wario Land: The Shake Dimension
Wario Land: The Shake Dimension (ワリオランド シェイク), kjent i Nord-Amerika som Wario Land: Shake It!, er eit plattformspel utvikla av Good Feel og utgjeve av Nintendo for Wii. Det vart gjeve ut i Japan juli 2008 og i Nord-Amerika, Europa og Australia september same året. Spelet er det sjette i Wario Land-serien.
Mosonmagyaróvár
Mosonmagyaróvár oppstod då byane Magyaróvár (tysk Ungarisch-Altenburg) og Moson (Wieselburg) vart slått saman i 1939.
Osja
Osja renn ut frå innsjøen Atsjikul (4,5 km²), som knyt som Tenis (118 km²) og Saltaim (146 km²) saman. Elva renn over Den vestsibiriske sletta.
Oddvar Brå
Bakgrunnsstoff
Litteratur
Bolsjevisme
Bolsjevisme er eit anna og tidlegare mykje bruka namn på den politiske retninga vi elles kallar kommunisme. Bolsjevismen oppstod som ei fløy av det russiske sosialdemokratiske partiet heilt først på 1900-talet, under leiing av Vladimir Lenin. Opphavet til ordet bolsjevisme og ordet bolsjevik for ein tilhengar av bolsjevismen er det russiske ordet bolsjinstvo, som betyr fleirtal. Lenin sine tilhengarar fekk nemleg fleirtal ved vala til dei leiande organa i det russiske sosialdemokratiske partiet og partiavisa på landsmøtet i London i 1903.
Settimopasset
Soge
Settimopasset var i bruk i bronsealderen og var i mellomalderen eit av det viktigaste sambanda mellom Nord-Italia og Chur og Bodensjøområdet. I denne tida vart kjerrevegen over fjellet brukt av både kjøpmenn, hærar og keisarar, noko som var grunnlaget for Graubünden sin posisjon som passtat. Etter opninga av vegen over Splügenpasset i 1823 mista Settimopasset noko av si rolle. Tre år seinare vart Julierpasset, som berre ligg få kilometer lenger aust, opna. Trafikken tok då i staden vegen over Julier- og Malojapasset, og Settimopasset hadde utspela si rolle som overfartsveg. I dag kan Settimopasset einast passerast til fots eller på terrengsykkel. Enkelte stader er steinlagde delar av den gamle vegen godt bevart.
The Songs of Distant Earth av Mike Oldfield
Låtskriving og innspeling
Oldfield brukte mykje samplingar, som kom frå samplings-CD-ar, som Datafile One (1991) av Zero-G, og filmusikkalbum. Dette var tilfellet for verdsmusikk-vokalane, som inkluderte lydopptak frå Polynesia og Lappland.
Hjarte-lungemaskin
John Gibbon blir rekna som den første som laga ein fungerande hjarte-lungemaskin, og utførte den første vellykka operasjonen ved hjelp av ho i mai 1953 i Philadelphia. I 1959 kom den første hjarteoperasjonen i Noreg ved hjelp av hjarte-lungemaskin. Operasjonen blei leia av Leif Efskind, som hadde skaffa maskina for eigne midlar.
Termikk
Ein termikk eller termisk oppvind er ei søyle med stigande luft frå låg høgde i atmosfæren. Termikkane vert danna på grunn av ujamn oppvarming av jordoverflata som følgje av solstråling, og er eit døme på konveksjon. Sola varmar opp bakken, som så varmar opp lufta over den.
Storleiken og krafta til termikkane er avhengig av samansettinga til lufta i den lågare atmosfæren. Hovudsakleg når lufta er kald vil bobler med varm luft dannast ved bakken og varme lufta over, og stig så som ein varmluftsballong. Ein seier då at lufta er ustabil. Viss det er varmare luft i høgda over, kan ein temperaturinversjon hindre termikken i å stige vidare. Ein seier då at lufta er stabil.
Vättern
Vättern er kjent for Vätternrundan, eit årlegt sykkelkapplaup med omkring 15 000 deltakarar på 300 km rundt sjøen, med start og mål i byen Motala ved austsida av Vätter.
God's Gonna Cut You Down
Den fyrste innspelinga av songen var av Golden Gate Quartet i 1946, og den fyrste utgjevinga var av The Jubalaires i 1947. Songen har i løpet av åra blitt tilpassa mange forskjellige sjangrar som country, folk, gospel og techno. Som «God's Gonna Cut You Down» vart han framført av Odetta på Odetta Sings Ballads and Blues (1956) og Johnny Cash gav han ut posthumt på American V: A Hundred Highways (2006). Som «Run On» er han blitt spelt inn av mange andre, som Elvis Presley. Ein versjon med sampla vokal av Bill Landford & The Landfordairs vart med på Moby-albumet Play. Songen er òg blitt spelt av mange andre artistar.
Galenos
Lære
Galenos var påverka av den medisinske tenkinga til Hippokrates, av Herofilos og Erasistratos sine lærer om anatomi og fysiologi, og av filosofien til Platon og Aristoteles. Galenos la også mykje vekt på å sjå og forstå naturen, til dømes ved å studera dyreanatomi gjennom viviseksjon.
Maliábukta
Maliábukta (gresk Μαλιακός Κόλπος, Maliakós Kólpos) er ei bukt i Egearhavet i Hellas. I vest stikk ho inn i Fthiótida i Sentral-Hellas, i aust ligg nordvestspissen av Évvia. I sørvest grensar bukta mot Nord-Évvia-bukta.
Vitskap i 2007
Vitskapsåret 2007 er ei oversikt over hendingar, prisvinnarar, fødde og døde personar tilknytte vitskap i 2007.
Bolsjoj Kinel
Bolsjoj Kinel (russisk Большо́й Кине́ль) er ei elv i Orenburg og Samara oblast i Russland og ei av sideelvane til Samara frå høgre. Elva er 437 km lang og har eit nedslagsfelt på.
Kommunisme
Kommunisme i dag
Kommunisme er i dag ei nemning som blir bruka av svært ulike parti. Det einaste partiet i Noreg som kallar seg kommunistisk, er Norges Kommunistiske Parti. For tida finst det også to norske kommunistiske grupperingar som heiter Ten Folket og Revolusjonær Kommunistisk Ungdom. Det er hevda at også den anti-rasistiske organisasjonen SOS Rasisme er sterkt prega av kommunistar i sentrale tillitsverv. Kommunismen som ideologi og kommunistiske parti har i dag liten oppslutnad i Vesten. Delar av Sør-Amerika og Aust-Asia er dei stadene der revolusjonære kommunistparti står sterkast.
Love Is Strong
Inspirasjon og innspeling
"Your love is strong and you're so sweet; You make me hard, you make me weak; Love is strong and you're so sweet og some day, baby, we've got to meet..."
Songen vart skriven i Irland av Richards og heitte opphavleg «Love is Strange». Ron Wood, Richards, Ivan Neville og produsent Don Was arbeidde med songen, medan Jagger var på turn for å reklamere for soloalbumet Wandering Spirit. Seinare endra Richards tittelen til «Love is Strong». Den endelege utgåva vart endra ein god del av Jagger, som medverka med tekst og munnspel.
Utgjeving
Den svake plasseringa til singelen gjorde at heller ikkje albumet selde så bra som venta, trass i positiv kritikk og etter kvart ein Grammy Award. Songen vart meir populær i Europa der han gjekk til 14. plass i Storbritannia.
Mark Rutherford
Rutherford byrja i 2010 å skrive musikk for videospel, og det første var Aliens vs. Predator. Andre spel han skreiv musikk for var Batman: Arkham Origins, Assassin's Creed Chronicles, Dirty Bomb og Sniper Elite
Gay Woods
Diskografi
Auto Da Fe
Lemming
Skildring
Sauer kan vise ulike teikn på at dei snart skal lemme. Nokre viser ingen teikn. Andre kan slutta å eta eller gå litt vekk frå flokken. Jura blir større ein dag eller to før fødselen, og magen med lammet kan falla. Under sjølve fødselen kan sauen grava litt på bakken, som for å laga eit reir, gå rastlaust rundt, leggja seg og stå opp att og liknande. Etterkvart kan ein sjå veene. Sauen kan no mekra mykje, skjera tenner og kikka rett oppover.
Lemming hos villsau
Sau som parar seg for tidleg på vinteren, slik at lemminga kjem for tidleg på vårvinteren, kan miste lamma. Sauer som har denne vanen, bør sorterast ut i avlen.
Hans Mathisen
Han medverka i duo med Halvard Kausland på Good bait (2003), samt laga musikk til Bent Hamers film Salmer på kjøkenet (2003). Bidrag har han òg gjeve på Kåre Conradis La det sne med Nora Brockstedt (2004), samt Conradis eigen God Dag (2005).
Elles leier han Sandefjord Storband og underviser ved musikklinja på Sandefjord vidaregåande skule. Med Espen Rud trommer og Jens Fossum bass har han reist for Rikskonsertene med framsyninga Vi improviserer.
Fylkesveg 557
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Hoatzin
Føde
Hoatzinen et helst unge blad og knoppar, og i mindre grad frukt og blomar av plantane som veks i vått terreng ved elvar i leveområdet. Tidlegare trudde ein at arten berre kunne beite av blada på artar av myrkonglefamilien, Araceae, og av mangrovar, Avicennia, men Hoatzin er no kjent for å konsumere blada av over femti artar. Ein studie gjennomført i Venezuela fann at dietten åt fuglane var 82 % lauv, 10 % blomar og 8 % frukt.
«Zarja»
Den russiske polekspedisjonen 1900-1903
I dag har bymuseet i Poljarnyj i Russland dokument og gjenstandar frå ekspedisjonen i ei utstilling.
Aberdeen
Byvåpen og bymotto
I ei segn frå tida kring dei skotske sjølvstendekrigane vert det fortald at 'Bon Accord' var stikkordet for åtak, då Castle of Aberdeen vart storma og dei engelske styrkane vart drepne på ei natt. Frå denne nedslaktinga er det at byvåpenet og bymottoet stammar.
Museum og galleri
Aberdeen Maritime Museum i Shiprow fortel om Aberdeen sine band til havet frå seglskutetida og klipperskip til nyare olje- og gassleiting. Det har ein 8,5 meter høg modell av Murchison oljeplattform og linsa frå Rattray Head fyr frå 1800-talet. Provost Ross' House er den nest eldste bygningen i byen, bygd i 1593. Det blei heimen til provost John Ross av Arnage i 1702. Huset har fleire opphavlege interiør, som kjøkkenet, peisar og tak med takbjelkar (beam-and-board). Gordon Highlanders Museum fortel soga om det skotske regimentet Gordon Highlanders.
Marischal Museum husar hovudsamlinga til University of Aberdeen, som omfattar rundt 80 000 gjenstandar knytte til kunst, skotsk historie og arkeologi og arkeologi frå elles i Europa, Middehlhavslanda og Det nære Austen. Museet blei stengt for allmugen i 2008, og har sidan berre eksistert på nettet. King's Museum tok over som hovudmuseet til universitetet.
Vennskapsbyar
Aberdeen er vennskapsby med zimbabwiske Bulawayo, franske Clermont-Ferrand, kviterussiske Gomel, tyske Regensburg, og norske Stavanger.
Sainte-Chapelle
Kapellet vart skada av brann i 1630, og deretter restaurert over lang tid. Det vart likeeins hardt skada under den franske revolusjonen, og restaurert på 1800-talet. Opphavleg stod det eit lite tilbygg i to høgder attmed absiden, med sakristi i første høgda og eit rom for dei kongelege segla og dokumenta i andre høgda. Dette tilbygget vart rive i 1777.
La Sainte-Chapelle er rekna som eit av meisterverka i den gotiske arkitekturen. Mange ser på dette bygget som sjølve høgdepunktet i gotisk byggekunst, ettersom kapellet i andre høgda stettar krava til at veggane skulle ha størst moglege vindauge. Ein av dei viktigaste ideologiske premissane for den gotiske kyrkjearkitekturen var at veggane skulle erstattast av vindauge så langt råd var, slik at interiøret vart gjort vakkert av ljoset som strøymde inn utanfrå gjennom glasmåleria i vindauga. Mykje vart gjort i mellomalderen for å finne fram dei beste bygningstekniske løysingane, og Sainte-Chapelle vart det fremste for si tid i så måte. Kapellet for kongen og følgjet hans i andre høgda har tolv meter høge vindauge som berre er skilde frå kvarandre av tynne knippe av søyler, glasflatene utgjer til saman 600 m²; to tredelar av glasmåleria er frå 1200-talet, ein tredel er fornyingar frå 1800-talet. Glasmåleria syner religiøse scener som korresponderer med plassane for dei kongelege under gudstenesta; glasmåleria som framstiller den eine av dei bibelske kongane David eller Salomo vart til dømes plasserte i nærleiken av kongen. Arkitekt for kapellet har truleg vore Pierre de Montreuil (Pierre de Montereau), ein av dei største arkitektane i den gotiske perioden. Han nytta metallarmering i muren, ein særs avansert framgangsmåte, uvanleg både på denne tida og seinare.
You Got Me Rocking
B-sida var songen «Jump on Top of Me», som til då berre hadde vore gjeven ut på filmmusikken til Prêt-à-Porter.
«You Got Me Rocking» har vorte spelt mykje på konsertar av the Stones i tida etter, og ei utgåve finst på konsertalbumet No Security frå 1999.
Josef Stalin
Bakgrunn
Frå mars 1901 til mars 1917 levde Stalin "under jorda" med det tsaristiske løyndepolitiet i hælane. Han vart arrestert og fengsla og så send i forvising til Sibir fleire gonger, men klarte som oftast å rømma heilt til han etter arrestasjon i St. Petersburg i 1913 vart deportert til Turukhansk. Stalin måtte opphalda seg tre år i ein liten sibirsk landsby, Kurejka, under svært harde klimatiske og materielle vilkår. Under eit av fengselsopphalda døydde den første kona hans i Baku av tuberkulose, men sonen overlevde. Sonen hans igjen står i dag i brodden for ein organisasjon til reinvasking av Stalins minne.
Hryhorivskyestuaret
Estuaret er 12 km langt, 300 meter breitt i den øvre delen og 1,3 km i den nedre delen.
Den sørlege store sletta
Den sørlege store sletta (ungarsk Dél-Alföld) er ein region i Ungarn. Han inneheld fylka Bács-Kiskun, Békés og Csongrád'''
Sør-Transdanubia
Sør-Transdanubia (ungarsk Dél-Dunántúl) er ein region i Ungarn. Han inneheld offisielt fylka Somogy, Tolna, and Baranya. Regionssenteret er byen Pécs.
Ordførarar i Hjørundfjord
Ordførarar i Hjørundfjord er eit oversyn over ordførarar i den tidlegare norske kommunen Hjørundfjord som sidan 1964 har vore ein del av Ørsta kommune.
Tuaregar
Historie
Tuaregane kan vere etterkommarar av det folket den greske historikaren Herodotus kalla «garamantane», og som hadde eit kongedømme i dagens Ferran-område i Libya. Dette området heitte tidlegare Germa.
Hjartemuskelen
Myokard får blodforsyninga si frå kranspulsårene som går av frå hovudpulsåra. Blir desse årene tronge eller tilstoppa av aterosklerose eller blodproppar kan ein få angina pectoris eller hjarteinfarkt.
Nokre virus kan gje betennelse i hjartemuskelen, myokarditt.
Verdsmeisterskapen i skiskyting
20 km normalprogram
Øvinga vart arrangert fyrste gongen i 1958.
Gediminas Kirkilas
Gediminas Kirkilas er ein litauisk politikar som var statsminister i Litauen frå  4. juli 2006 til 9. desember 2008. Han representerer Litauens sosialdemokratiske parti (Lietuvos socialdemokratų partija). Han var òg forsvarsminister.
Karkinitbukta
Karkinitbukta (ukrainsk Каркінітська затока, Karkinitska jatoka) er ei bukt i Svartehavet som skil den sørvestlege Krimhalvøya frå fastlandet i Ukraina. Ho er kalla opp etter den tidlege greske busetnaden Kerkinitis (Κερκινίτης) på kysten av Krimhalvøya der dagens Jevpatoria ligg.
Nordaustenden av Karkinitisbukta, ved Perekopeidet, vert kalla Perekopbukta.
Hjarteattakk
Eit hjarteattakk fører vanlegvis til sterke smerter i brystet, særleg for menn. Hjarteattakk er ein særs alvorleg tilstand som utviklar seg raskt. Over 90 % overlever eit akutt hjarteattakk. Om pasienten kjem seg på sjukehus raskt, har han gode sjansar til å overleva.
Gore på New Zealand
Grunnlegging
I 1877 var det kome i gang nok forretningsverksemd her til at Bank of New Zealand opna ein filial i Gore. I løpet av dei neste tre åra hadde både Bank of Australasia og Colonial Bank også opna kontor her. I 1899 kom Bank of New South Wales òg.
Bygging av jarnvegar starta tidleg i 1870-åra, og ei linje mellom Invercargill og Gore vart opna 30. august 1875. Frå den 22. januar 1879 var jarnvegen forlenga til Balclutha der han gjekk saman med den eksisterande linja til Dunedin. Ein privat Waimea Plains jarnveg frå Gore til Lumsden vart opna 31. juli 1880. Han vart kjøpt opp av staten i 1886. Denne linja batt Gore saman med sidesporet frå Invercargill tilKingston. I 1908 var ei anna sidelinje om McNab til Waikaka ferdig. Utbygginga av jarnvegsnettet gjorde Gore til eit viktig knutepunkt, og hadde stor innverknad på utviklinga til byen.
Fylkesveg 561
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Kulelyn
Kulelyn er eit gåtefullt fenomen i form av ein kortvarig, glødande og svevande lekam som ofte har same storleik og form som ein basketball, men kan òg ha storleik som ein golfball eller mindre. Fenomenet er ikkje vitskapleg anerkjent sidan ein ikkje har ei fysisk forklaring på fenomenet. Dei er av og til knytte opp mot torevêr, men i motsetnad til lynglimt som går mellom to punkt, og varer ein brøkdel av eit sekund, kan kulelyn i følgje rapportar vare fleire sekund. Ein har produsert eit liknande fenomen i laboratorium, men ein er ikkje samde om dette er det same fenomenet.
Rapportar
Utladingane skjer i følgje rapportar i samband med torevêr, og av og til ut i frå eit lynnedslag, men mange rapportar er av kulelyn som har oppstår i fint vêr utan torevêr i nærleiken.
Boliyan
Boliyan kan førast tilbake til skikkar frå Rajasthan der ein førte konflikt ved å ropa eidar mot kvarandre ved landsbyportalar. Ved større konfliktar kunne musikarar synga krigssongar. Etter sigrar kunne ein synga høvessongar for å feira sigeren. Boliyan har vore brukt som akkompagnement til dansar, som bhangra eller giddha, ved feiringar eller medan ein gjer arbeid. Dei er særleg utbreidde ved bryllaup.
Nyre
Nyrene (lat. ren) er organ i kroppen til virveldyr som filtrerer ut avfallsstoff frå blodet slik at dei kan skiljast ut frå kroppen som urin.
Hpakant
Hpakant er ein by i Hpakant kommune i delstaten Kachin i Nord-Myanmar (Burma). Han ligg på Uyu-elva 350 km nord for Mandalay. Staden er kjent for gruvedrift av jadeitt som gir råmateriale av høg kvalitet for jadeprodukt.
Hege Frøseth
Frøseth var i unge år medlem i Støren IL. I 1988 melde ho seg inn i Trondheims-laget Sverresborg IF, eit lag ho i 1988 tapte NM-finalen med. Nokre år seinare flytta ho over til byrivalen Byåsen Idrettslag og spelte nokre få sesongar på det laget.
Subterranean Homesick Blues
Andre utgåver
Mange andre har spelt inn versjonar av songen, som Gregory Isaacs, Tim O'Brien, The Red Hot Chili Peppers, Doug Kershaw, Harry Nilsson og Alanis Morissette.
683 Lanzia
683 Lanzia er ein hovudbelteasteroide. Han blei oppdaga den 23. juli 1909 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Vulkan
Konvergente plategrenser
Subduksjonssoner er stader der to plater, vanlegvis ei havplate og ei kontinentalplate kolliderer. I dette tilfellet forsvinn havplata under kontinentalplata og dannar ei djup havgrøft like utanfor kysten. Skorpa vil då smelte på grunn av varmen frå mantelen og verte magma. Dette kjem av at vassinnhaldet fører til lågare smeltepunkt. Magmaen som vert danna her er ofte veldig viskøs på grunn av det store innhaldet av silika og kjem sjeldan til overflata, men vert kjølt ned i djupet. Når han derimot kjem til overflata vert det danna ein vulkan. Typiske døme på denne typen vulkanar er Etna og vulkanane i Eldringen i Stillehavet.
Heiteflekk
Heiteflekkar ligg vanlegvis ikkje på ryggane til jordskorpeplatene, men over mantelplummar, der konveksjon i jorda sin mantel dannar søyler med varmt stoff som stig til dei møter jordskorpa, som har ein tendens til å vere tynnare enn i andre stader på Jorda. Temperaturen i plummen får skorpa til å smelte og danne kanalar der magmaen kan trenge gjennom. Sidan jordskorpeplatene flyttar seg medan mantelplummane er stasjonære vil kvar vulkan etter kvart verte sovande og ein ny vulkan vert danna der jordskorpa flyttar seg over heiteflekken. Ein meiner at Hawaiiøyane har vorte danna på denne måten.
Konsekvensar av vulkanutbrot
Det er mange forskjellige former for vulkansk aktivitet og utbrot, som freatisk utbrot (dampgenererete utbrot), eksplosive utbrot med høgsilikalava (t.d. rhyolitt, utstrøymande utbrot av lågsikilalava (t.d. basalt), pyroklastisk straum, lahar (gravitetsstraum) og karbondioksidutslepp. Alle desse aktivitetane kan utgjere fare for menneske. Jordskjelv, varmekjelder, fumaroler, gjørmehol og geysirar er ofte tilknytt vulkansk aktivitet.
Vulkanar på andre himmelekamar
Det er fleire utdøydde vulkanar på Mars.Fire av desse er enorme skjoldvulkanar som er langt større enn dei ein finn på jorda. Desse er Arsia Mons, Ascraeus Mons, Hecates Tholus, Olympus Mons og Pavonis Mons. Desse vulkanane har vore utdøydde i mange millionar år, men den europeiske «Mars Express» har funne spor etter mogeleg vulkansk aktivitet på Mars i nyare tid.
Tidlegare tru
Det kom fleire forklaringar til kvifor vulkanar oppfører seg som dei gjer før ein utvikla teorien om mantelen som eit halvsolid stoff. I fleire tiår etter at ein kjende til samanpressing og radioaktive stoff som varmekjelder vart ikkje desse rekna som mogelege kjelder til varmen under jorda. Ein trudde lenge at vulkansk aktivitet kom av kjemiske reaksjonar og eit tynt lag av smelta stein nær overflata.
Skeiselandskampen Sovjetunionen–Noreg–Sverige 1983
1000 m
Dato: 18. mars <br style="clear:both;" />
Gruppe 13
Gruppe 13 eller hovudgruppe 3 i periodesystemet er òg kjend som borgruppa. Grunnstoffa i denne gruppa har tre valenselektron. Saman med gruppene 14-18 utgjer denne gruppa p-blokka.
Guernica
Pablo Picasso har skildra hendinga i form av eit mykje omtala måleri. Måleriet Guernica finst på Museo Reina Sofía i den spanske hovudstaden Madrid. Ein reproduksjon av måleriet finst i dei sameinte nasjonane sitt hovudbygg i New York. Måleriet som vert kalla Guernica er 3,45 x 7,7 meter.
684 Hildburg
684 Hildburg er ein hovudbelteasteroide. Han blei oppdaga den 8. august 1909 av August Kopff ifrå Landessternwarte Heidelberg-Königstuhl.
Hans Sande
Karriere
Hans Sande debuterte i 1969 med diktsamlinga Strime, som han fekk Tarjei Vesaas' debutantpris for. Han har skrive 40 bøker, både romanar, diktsamlinger og ei rad bøker for barn og ungdom, som oftast på nynorsk. Sande har motteke fleire prisar for bøkene sine og er omsett til fleire språk.
Som biletkunstnar har han illustrert fleire av barnebøkene sine. I 2007 kom han med på Vestlandsutstillinga med fotografiet Snøliv, og same år synte han to skulpturutstillingar: Brest i bringo, torsoar i tre og metall, i Galleri Giga i Leirvik og Kjælne kjevler og tomme hender, treskulpturar, ved Galleri G Guddal i Rosendal.
Nord-Troms Museum
Historie
Hovudadministrasjonen var lenge i Sørkjosen i Nordreisa kommune, i Bjørklygarden frå 1920-åra. I 2015 flytta han inn i det nye Haltibygget i Nordreisa. Då fekk også museet sine fyrste spesiallaga utstillingslokale.
Tørfoss kvengard
Dei første som kom rydda her kom frå Finland på 1700-talet. Namnet på garden er Tørfoss i dag, men andre og eldre namn er Heikka og Kuivakoski som er finske namn. Heikka (Henrik Aronsen f. 1808) gav namn til garden og er etter tradisjonen den første ryddaren. Han budde her frå om lag 1830.
Homage to Catalonia
Homage to Catalonia, kalla Hyllest til Catalonia på norsk, er ei bok frå 1938 av George Orwell som handlar om opplevingar forfattaren hadde under den spanske borgarkrigen.
Nord-Troms Museum
Marknadsplassen i Skibotn
Ein veit ikkje sikkert kva tid marknaden i Skibotn starta, men det finst kjelder som fortel om handel i Skibotn i 1608. På 1700-talet var her to marknader i året, begge om vinteren. Seinare auka talet på marknader til tre. Marknaden var ein viktig møteplass, og her møttest handelsfolk, småbrukarar, fiskarar, kvener og samar. Marknaden var eit møte mellom tre etniske folkegrupper, med tre ulike språk og kulturar. Det blei omsett varer som ryper, rein, kaffe, sukker, mjøl, fisk og ullprodukt. Marknadshandelen slutta på midten av 1950-talet.
Gossip
Gjennomslaget
Hitten «Standing in the Way of Control» var skriven av Ditto som respons på framlegget til ei føderal lov i USA som ville ha forbode giftarmål mellom personar av same kjønn. «Ingen i USA var overraska eller sjokkert over det Bush gjorde, men alle eg kjenner kjende seg hjelpelause og snytte» fortalde Ditto. «Refrenget skreiv eg for å oppmuntre folk og få dei til å ikkje gje opp. Dette er skumle tider for menneskerettar, men eg trur einaste måten å kome seg gjennom det på er å halde saman og fortsetje å kjempe». Albumet Standing in the Way of Control har sidan seld til gullplatestatus i Storbritannia.
Det Norske Misjonsselskap
Land
NMS driv ulike former for misjonsarbeid i desse landa:
Søvn hjå dyr
Ein har enno ikkje presis og fullstendig kunnskap om funksjonen til søvn hjå menneske og dyr. Studiar har vist at dyr som vert hindra frå å sove, kan døy. Forsking på søvn si rolle i læring og minne viser motstridande resultat.
Søvn hjå fuglar
Nokre fuglar søv mange timar for dagen, andre færre. Ein ser ikkje dei same samanhengane med storleik (kropp eller hjerne) og stoffskifte som ein ser hjå pattedyr. Ein forklarande faktor for variasjonane i søvnmengda mellom ulike artar er at fuglar som søv i miljø der rovdyr kan ferdast, har kortare episodar med djupsøvn enn fuglar som søv i tryggare miljø.
Unihemisfærisk søvn
Unihemisfærisk søvn, søvn med den eine halvdelen av hjernen om gangen, er observert i fuglar og i sjøpattedyr. Om dei fleste krypdyr også søv unihemisfærisk er framleis uklart: fleire av dei ser ut til å sove med halve hjernen, men EEG-studiar gjev motstridige resultat.
Johann Olav Koss
Johann Olav Koss er ein tidlegare norsk skeiseløpar og olympisk meister frå Drammen. Han representerte Strømmen IF og SK 94 Koss vert sett på som ein av dei beste skeiseløparane gjennom tidene, og var om lag på same nivå som Hjalmar Andersen og Knut Johannesen.
Dholak
Dholak (også kalla dholaki) er ei tradisjonell tofellstromme frå Sør-Asia. Ho er særleg utbreidd i Nord-India, Pakistan og Nepal. Tromma er i slekt med den større tromma dhol og den mindre tromma dholki.
Elátia i Fthiótida
Elátia (gresk Ελάτεια) er ein distriktsby og ein tidlegare kommune i periferieininga Fthiótida i Sentral-Hellas i Hellas. Elátia inngår frå 2011 som ei kommunaleining i kommunen Amfíklia-Elátia.
Foligno
Historie
Foligno fekk status som fri by i 1165 av keisar Fredrik Barbarossa. Innbyggjarane støtta først guelfarane i striden mellom ghibellinarar og guelfarar, men etter han vart okkupert av Robert Guiscard, ein kaptein for keisar Fredrik II skifta dei side og vart ein bitter rival til den guelfar-styrte Perugia. Han skifta ofte eigarar på 1200-talet fram til 1305 då den mektige familien Trinci fekk makta. Dei dreiv byen delvis underlagt Kyrkjestaten. Byen blømde i denne perioden og kontrollerte store landområde, inkludert Assisi, Bevagna, Giano, Montefalco, Nocera og Spello.
Arkhip Kuindzji
Modne år
Kuindzji underviste ved St. Petersburg kunstakademi. Han var professor der frå 1892, leiande professor i landskaps-verkstaden etter 1894. Han vart oppsagt i 1897 for å ha gitt støtte til ein student-protest. Mellom elevane hans var kunstnarar som Arkadij Rylov, Nicholas Roerich og Konstantin Bogajevskij. Kuindzji tok initiativet til danninga av Kunstnarforbundet (1909; seinare fekk selskapet namn etter A.I. Kuindzji).
Crying in the Chapel
Andre versjonar
Mange artistar har spelt inn versjonar av «Crying in the Chapel».
• 1953: Eddy Arnold & The Tennessee Plowboy
• 1963: Little Richard
• 1968: The Staple Singers
• 1969: Tammy Wynette
• 1974: Don McLean
• 1997: Hotel Hunger
She Belongs to Me
Tittelen på songen er ironisk meint. Sjølv om songen heiter «ho høyrer til meg», er det klårt at det er songaren som høyrer til kvinna og at kvinna ikkje høyrer til nokon, som ein kan sjå i linja «She's nobody's child, the law can't touch her at all.»  Teksten skildrar korleis kvinna trykker mannen ned, men akkurat nok til at han framleis er stolt over å tene henne, medan han «bow[s] down to her on Sunday» («bøyer seg for ho på søndag») og «salute[s] her when her birthday comes» («gjer honnør når ho har bursdag»)"  Andre linjer ser ut til å vise til den tidlegare kjærasten til Dylan, visesongaren Joan Baez, særleg linja om at kvinna går med ein «egyptisk ring», sidan Dylan hadde gjeve Baez ein slik ring.
I 2002 kåra musikkmagasinet Uncut songen som den 14. beste Bob Dylan-songen nokon gong.
Konvektiv instabilitet
I gjennomsnitt er temperaturendringa til atmosfæren (i troposfæren) med høgda om lag 6,6 ºC per 1000 meter.
Bolzano
Bolzano (tysk Bozen, ladinsk Bulsan, latin Bauzanum, mange italienske dialektar i området nyttar Bolzan eller Bulsan) er ein by i Italia. Han er hovudstad i provinsen Bolzano i regionen Trentino-Alto Adige og har om lag 100 000 innbyggjarar. Byen ligg ved elva Isarco i Alpane.
Jean-Paul Sartre
Bakgrunn
Sartre fekk nobelprisen i litteratur i 1964, men nekta å ta imot han.
Little Cumbrae
Fyr
Cumbrae fyr vart bygd i 1793 av Thomas Smith for Commissioners of the Northern Lights. Fyret ligg på ein brei strandvoll på vestsida av øya ut mot fjorden.
Baul
Baul eller baūl er ein vandrande songar eller skald i Bengal. Baular framfører folkelege songar med religiøst innhald, og akkompagnerer seg sjølv med enkle instrument. Musikksjangeren baul har utikla seg etter påverknad frå både sufismen, tantrismen og vishnuismen; men er ikkje knytt til ein særskild ortodoks retning.
Little Cumbrae Castle
Little Cumbrae Castle er ei borg på Allinturrail eller Castle Island, ei lita tidvassøy like aust for Little Cumbrae i Firth of Clyde.
Baldassare Galuppi
Biografi
Robert Browning-diktet «A Toccata of Galuppi's» refererer til Galuppi og verka hans, men han skreiv aldri nokon toccata.
Robert Grubbs
Robert Howard Grubbs var ein amerikansk kjemikar og nobelprisvinnar.
Johannes D. Neteland
Johannes D. Neteland er ein norsk forretningsmann som er konsernsjef i TTS Marine ASA, ei verksemd som utviklar og leverer maritimt utstyr. Han bror til Atle Neteland og Dagfinn Neteland.
Stripped
Som ein bonus på CD-utgåva hadde nokre versjonar av Stripped eit dataspor som berre var tilgjengeleg på ein datamaskin, der ein kan sjå bandet øve på «Tumbling Dice» og «Shattered», og ei alternativ utgåve av «Like a Rolling Stone», samt intervju med Mick Jagger, Keith Richards, Charlie Watts og Ronnie Wood.
Grete Faremo
Grete Faremo har no og har tidlegare innehatt ei lang rekkje ulike styreverv i både næringsliv og ulike organisasjonar. Ho har også sete i ulike utval som Den Norske Helsingforskomiteén. Ho har i seks år vore konserndirektør i Storebrand, og frå 2003 til 2007 arbeidde ho som direktør for jus og samfunnskontakt for Microsoft i Vest-Europa. Ho er også medlem i PFU (Pressens Faglege Utval). Frå 2009 starta ho igjen som praktiserande advokat, før ho vart forsvarsminister frå 20. oktober 2011 til 16. oktober 2013.
Please to See the King
Albumtittelen kjem frå seremonien kalla «Cutty Wren». Ein gjekk i ein parade med ein gjerdesmett i eit bur, som om det var ein konge. Ritualet vart utført 26. desember og er knytt til tidlege juletradisjonar. Songen «The King», som finst på albumet, omhandlar dette, og er ofte framført som ein julesong.
Pladda
Pladda ligg sør for Arran i Firth of Clyde. Ho er lita og flat og forma som ei tåre. Ho er mindre enn ein kilometer lang og det høgaste punktet på øya er 27 meter over havet. Sjølv om ho er lita ligg det ei ferskvasskjelde på øya.
Avisa Valdres
Avisa vert utgjeven av selskapet Valdres Media AS (Tun Media-selskap) som ligg på Fagernes i Nord-Aurdal kommune i Oppland fylke. Den fyrste avisutgåva kom laurdag 14. mars 1903, tre dagar før selskapet formelt vart stifta.
Kevlar
Kevlar er ein type syntetisk fiber som vert brukt i alt frå skotsikre vestar og hjelmar, til sykkeldekk og segldukar. Kevlar er handelsnamnet for para-aramidfiber. Materialet toler oppvarming til 180 grader over tid utan å ta skade.
Christoffer Hannevig den eldre
Han var son til ein skipper og skipsreiar, og gjekk sjølv same vegen etter han hadde gått realskule i Horten og teke eksamen ved Drammens sjømannskule. I 1898 kjøpte han storgarden Vestmannrød i Borre, og busette seg der.
Morten F. Nilssen
Nilssen representerte einmannskrinsen «Ide og Marker», samt partiet Høgre, på Stortinget valbolken 1910-12. Han var medlem av næringskomité nr 1.
Dammam
Mat
Internasjonal mat er òg populært i byen. Amerikanske kjeder som Pizza Hut, McDonald's, Burger King, Domino's Pizza og KFC finst over heile Dammam, i tillegg til meir eksklusive kjeder som Chili's, Applebee's og TGI Friday's. På grunn av dei mange sørasiatiske immigrantane finn ein òg indisk, pakistansk, filippinsk, kinesisk, japansk og anna austasiatisk mat. Europeiske restaurantar som italiensk og fransk finn ein òg i byen.
Ole Rømer Sandberg
Perioden 1910-12 var han stortingsrepresentant for einmannskrinsen Søndre Hedmark, medlem av tollkomitéen. Han vart vald på eit listesamarbeid mellom Høgre og Frisinna Venstre.
Eksistensialisme
Ein annan forgrunnsfigur var Martin Heidegger. Han meinte at verda er slik vi oppfattar ho med sansane og erfaringane våre. Dette er ein fenomenologisk eksistens-filosofi. Mennesket er ifølgje Heidegger produkt av si tid og sitt miljø, og eksistensen ville vore heilt annleis i ei anna tid eller på ein annan plass (faktisitet).
Computertomografi
Computertomografi (CT) er ein radiologisk undersøkingsmetode. Det blir laga snittbilde (tomogram) som syner kroppslege strukturar i ulike plan, eventuelt tredimensjonalt. Ordet «tomogram» er avleia frå gresk tomos (snitt) og graphia (beskriving). Sjølv om bruk av CT er mest vanleg innanfor helsevesenet, blir det òg nytta innanfor andre område, t.d. materialprøving.
Fylkesveg 568
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Moi
Moi er administrasjonssenter i Lund kommune. Tettstaden Moi har eit folketal på kring 1700. Den største arbeidsgjevaren er NorDan, den største vindaugefabrikken i Nord-Europa. Moi har òg Noreg sin einaste treskofabrikk og Bjøllefabrikken som produserer kubjøller.
Peder Alsvik
Peder Olsson Alsvik var ein norsk fiskar, sjømann, bankmann og stortingsrepresentant for Arbeidarpartiet, fødd i Aure på Nordmøre.
Lavskrikje
Utsjånad, feltkjenneteikn og læte
Lavskrikja er mindre enn dei fleste kråkefuglar, har ein gjennomsnittleg lengd på 26-29 centimeter, eit vengespenn på 40-46 centimeter og ei vekt på 80-95 gram. Ho er moneleg mindre enn slektningen nøtteskrikje (Garrulus glandiarius) og litt større enn gråtrast. Den mykje iaugefallande fjørdrakta er gråbrun med ein brunsvart krone og rustraud overgump, liksom stjertsidene. Mellomste pennparet på stjerten er oskegrå. Også vengknokane er klårt rustraude på oversida, tydlegast synleg i flukta. Strupen er gråaktig, det svarte nebbet er lite og rettpeikande og fjørene på naseopningane dannar ein liten beige fjørdusk over nebbet. Augo og tarsen er svarte. Kjønna og er like, men hoene er litt mindre og unge lavskrikjer skil seg med eit noko brunare ryggparti og meir einsfarga fjørdrakt. Flukta er smidig og roleg, med glidande innslag og dei brukar å røre seg frå tre til tre. Dei kan ofte minne om ei stor meis når ho klatrar opp og ned greinene.
Utbreiing og taksonomi
Lavskrikja er ein standfugl som lever over store delar av den nordre barskogsregionen frå Fennoskandia, gjennom Russland austover til Stillehavet.
Hekking
Hekkinga tar til frå slutten av mars til byrjinga av april. Reiret vert bygd av begge kjønna, og består av ein base av pinnar, kvistar, lav og bark. Det er nøye konstruert, plassert lågt og tett mot ein trestamme av gran, bjørk eller furu. Reiret fôrast med never og fjør frå ulike artar hønsefuglar som storfugl, orrfugl og ryper. Iblant har ein observert lavskrikje plukke opp fjører som først blir plassert i borksprekkjer i tre, for seinare bruk som reirmateiale. Hoa legg 3-5 egg som er skittenkvite med grønaktig skjær, teikna med grå og grønbrune flekker. Rugetida er ca. 20 dagar. Begge kjønna matar ungane i rundt 20-24 døgn, i denne perioden er fuglane veldig varsame for å unngå at reiret blir oppdaga. Kråke, ramn og nøtteskrikje er dei fremste årsakene til ei mislukka hekking, og jamvel ekorn angrip reirplassen. Hekkesuksessen har vist seg å vere mindre i revir med bland anna avfallsplassar der andre kråkefuglar finst. Lavskrikja har større framgang i område med relativt tett eldre skog en i fragmentert skog. Storleiken på reviret varierer mellom 50 og 150 hektar.
Namn og folklore
Fleire stader har lavskrikja ord på seg for å bringe uflaks. I Noreg har namnet ulykkesfugl vore brukt lokalt. Det vitskaplege namnet er Perisorenus infaustus, som ordrett omsett tyder "Ulykkesbringande pratmakar". På tysk heiter arten Unglücksheher (lit. Ulykkesskrikje). Folkesegn seier att ho høyrte huldra og det underjordiske, og att ho ikkje lèt skogsfuglfellene vere i fred. Om ein skaut lavskrikje vart ikkje våpenet brukbart etterpå. Lavskrikja fekk det vitskaplege namnet i 1819, og namnet er nemnt første gongen rundt 1730. Linné sin elev, doktor Johan Otto Hagstrøm, skreiv dette frå reisa si i Jemtland 1749:
Skagerak Arena
Anlegget blir òg brukt som konsertarena, og Elton John spelte på Skagerak Arena den 20. juni 2009.
Absolutt einingssystem
I eit naturleg einingsystem, spesielt eigna for bruk i teoretisk fysikk, vel ein atomær storleik (masse eller lengd) som einaste grunneining, og naturkonstantar som lyssnøggleik og Plancks konstant, vert sett lik 1. I det atomære systemet (Hartreesystemet) vel ein elementærladinga, elektronmassen og Plancks konstant som grunneiningar. I dei forskjellige CGS-systema nyttar ein tre grunneiningar, og i SI-systemet sju.
Anton Sauflokkli
Diktsamlinga Husfauel'n min kom ut i eit opplag på 1000 eksemplar hausten 1981, og vart snart utseld. Samlinga har sidan kome i nytt opplag.
Aberrasjon i optikk
Sfærisk aberrasjon
Sfærisk aberrasjon oppstår når ljos brytast gjennom ei linse som er av sfærisk form, fordi ljos som kjem inn frå ulike stader på linsa ikkje blir fokusert i same brennpunkt. Dette resulterer i at ein ikkje får stilt inn fullt nøyaktig fokus, men heller må fokusere der majoriteten av brennpunkta finst. Sfærisk aberrasjon kan minimerast ved å kombinere positive og negative linser, og/eller asfæriske linser. Denne kombinasjonen av linser kan då bryte ljoset til eit felles brennpunkt.
Kromatisk aberrasjon
Kromatisk aberrasjon, òg kalla fargeblødning, oppstår som feilaktige utgåande linjer langs kantar med stor kontrast. Kromatisk aberrasjon oppstår ved at ljos med ulikt bølgjelengd kan brytast ulikt, og at det dermed får ulike brennpunkt. Linjene er ofte nyansar av lilla på grunn av den korte bølgjelengda til lilla lys. Kromatisk aberrasjon er utbreidd blant objektiv av relativt dårleg kvalitet, då spesielt hos tidlege digitale kompaktkamera.
Tørke
1930-37, USA og Canada
Tre tørkeperiodar desse åra dannar ein tidsperiode som vert kalla «The dust bowl». Sidan desse tørkeperiodane skjedde samtidig med den økonomikse depresjonen i USA, fekk den stor innverknad, og førte til at fleire område vart tømd for folk som ikkje lenger kunne leve av jordbruk. Desse folka vert kalla «Okies».
Voilock
Eit salteppe som ein voilock eller ein shabrack gjer at salen ligg betre på plass. Salteppet tar også opp sveitte frå ryggen til hesten, og hindrar dermed at sjølve salen blir blaut, noko som kan skade lêret.
Francesco Geminiani
Liv
På ei reise til Dublin i 1761 stal ein tenar eit nesten ferdig verk, og ifølge slektningane til Geminiani vart han så sjokkert over det tapte arbeidet at det medverka til ein for tidleg død året etter.
Col de la Madeleine
Col de la Madeleine er eit 1 993 meter høgt alpepass i Département Savoie i regionen Rhône-Alpes, Frankrike.
Christoph Sumann
Christoph Sumann er ein austerriksk skiskyttar.